Embetsed

Embetsed er en ed eller et løfte som avlegges ved tiltredelse til et embete.«embetsed», NAOB Avgivelse av embetsed er et typisk krav som stilles til statssjefer og høyere embetsmenn før de tiltrer sitt embete. Eden kan være symbolsk, men det kan også være forbundet med straff eller andre sanksjoner å bryte den.

Norge
Kongen/Regenten (ikke et embete)
Grunnloven fastslår at Kongen skal gi følgende ed overfor Stortinget når han tiltrer: «Jeg lover og sverger å ville regjere kongeriket Norge i overensstemmelse med dets konstitusjon og lover, så sant hjelpe meg Gud den allmektige og allvitende!»Grunnloven § 9 Er Stortinget ikke samlet skal eden avgis skriftlig overfor statsrådet, og gjentas når Stortinget samles.

Dersom statsrådet styres av en regent skal regenten, før han tiltrer ledelsen av statsrådet, avgi følgende ed: «Jeg lover og sverger å ville forestå regjeringen i overensstemmelse med konstitusjonen og lovene, så sant hjelpe meg Gud den allmektige og allvitende!»Grunnloven § 44 Regenten avgir, i motsetning til monarken, eden skriftlig for Stortinget.

Embetsmenn

Embetsmenn skal avgi ed, eller forsikre hvis de er fritatt for ed, på at de vil være lydige og tro mot Kongen og Grunnloven.Grunnloven § 21Lov om embedsed etter Grunnloven § 21

Ordningen med embetsed opphørte i 2020.«Prop. 42 L (2023–2024) kap. 11», Regjeringen.no Stortinget vedtok 14. mai 2020 å endre Grunnloven § 21. Bestemmelsen lyder deretter:

«Kongen velger og beskikker, etter å ha hørt sitt statsråd, alle sivile og militære embetsmenn. Disse har lydighets- og troskapsplikt til konstitusjonen og kongen. De kongelige prinser må ikke bekle sivile embeter.»

Dommere
Fagdommere er embetsmennDomstolloven § 55, og skal følgelig avgi embetsed som andre embetsmenn nevnt over. Dommere skal i tillegg avgi en særskilt dommerforsikring.domstolloven § 60 Forsikringen er fastsatt av Kongen både på bokmål og nynorsk. Bokmålsformen lyder slik: "Jeg forsikrer at jeg samvittighetsfullt vil opfylle mine plikter som dommer – at jeg vil handle og dømme således som jeg efter loven og for min samvittighet kan forsvare, og hverken av hat eller vennskap, hverken for gunst eller gave eller av annen årsak vike fra rett og rettferdighet."Resolusjon av 10. juni 1927 nr. 3 om dommerforsikring efter domstolloven § 60

Lekdommere og rettsvitner skal avgi egen forsikring. En lekdommer skal avgi forsikring om at han "saavel i denne sak som i alle fremtidige saker vil gi vel agt paa alt, som forhandles i retten, og at han vil dømme saaledes, som han vet sandest og rettest at være efter loven og sakens bevisligheter".Domstolloven § 100 Rettsvitner avgir forsikring på at de samvittighetsfullt vil oppfylle de plikter de er pålagt.Domstolloven § 104

Referanser

Kategori:Forvaltningsrett
Kategori:Statsrett
Kategori:Eder